Bátorító

Elolvassuk vagy meghallgatjuk a Sárkányvész című mesét.

Mese csoportos megbeszélése: Hogyan várta Pilinke a sárkányt, és hogyan a többi városlakó? Mit tett Pilinke, amikor egy pillanatra megingott a bátorsága? Hogyan érkezett meg Pöfögő a városba?

Mi jut eszedbe a bátorságról? Mondj egy szót!

Beszélgetés témája: Mit jelent bátornak lenni? Cél, hogy a tanulók megértsék, a bátorság nem azt jelenti, hogy nem félünk, hanem hogy a félelmeink ellenére cselekszünk. A félelem természetes érzés bizonyos helyzetekben.

Te mikor voltál utoljára bátor? Mi segített abban, hogy bátran viselkedj? Gyűjtsünk össze minél több bátorságot erősítő ötletet!

Melyik gondolat volt rád hatással, tanultál-e valami újat?